Diari Oficial de la Generalitat Valenciana


Sumari del DOGV 4233, del 22-04-2002 (2002/3824)

ORDRE de 3 d'abril de 2002, de la Conselleria d'Agricultura, Pesca i Alimentació, per la qual s'aprova el pla d'obres per a la instal·lació de regs comunitaris de suport a la vinya de la plana Utiel-Requena.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4233

Data del DOGV
:   22-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3824


Data del document
:   03-04-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Requena
    * Utiel
    * ordenació hidroagrícola

ORDRE de 3 d'abril de 2002, de la Conselleria d'Agricultura, Pesca i Alimentació, per la qual s'aprova el pla d'obres per a la instal·lació de regs comunitaris de suport a la vinya de la plana Utiel-Requena. [2002/X3824]
  
La plana d'Utiel-Requena és una zona eminentment agrícola en què el cultiu de la vinya és fonamental per al manteniment de la població.
  
Les prolongades sequeres dels últims anys no sols han fet disminuir els ingressos dels agricultors de la plana sinó que, a més, han fet perillar la continuïtat de la vinya en algunes zones, mentre que en d'altres ha forçat la implantació del reg de manera individual per mantenir-ne el cultiu.
  
Aquesta iniciativa particular realitzada d'una forma urgent ha significat que en els últims anys s'hi hagen fet unes dos mil perforacions per al reg de la vinya, amb les normals conseqüències no sols de falta de control per part de l'administració dels aqüífers afectats, sinó d'inversions dubtosament rendibles.
  
A la vista d'aquesta situació, els agricultors de diverses zones de la plana han decidit la implantació del reg col·lectiu, que no sols resultarà rendible per la inversió col·lectiva, sinó també pel control dels volums d'aigua que s'aplicaran a la vinya perquè no minve la qualitat de la producció.
  
En conseqüència, a proposta de la Direcció General de Modernització d'Estructures Agràries, i fent ús de les facultats que tinc assignades,
  
ORDENE
  
Article 1
  
Aprovar el pla d'obres per a la instal·lació de regs comunitaris de suport a la vinya de la plana d'Utiel-Requena.
  
Article 2
  
Declarar d'interés general i, per tant, finançats totalment per l'administració agrària, d'acord amb l'article 61 de la Llei de Reforma i Desenvolupament Agrari, i amb els decrets 151/1990, de 17 de setembre, 169/1991, de 30 de setembre, 13/1995, de 10 de gener, i 39/1995, de 7 de març, del Consell de la Generalitat Valenciana, les obres d'instal·lacions elèctriques i electromecàniques, basses de regs, capçals de fertirrigació i filtratge i canonades principals necessàries sempre que siguen instal·lacions col·lectives de reg i que servisquen com a reg de suport, a fi d'assegurar les collites complementant la pluviometria anual necessària per al cultiu.
  
DISPOSICIONS ADDICIONALS
  
Primera
  
S'autoritza la Direcció General de Modernització d'Estructures Agràries perquè desplegue aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 3 d'abril de 2002
  
La consellera d'Agricultura, Pesca i Alimentació,